Betegnelsen «skaut» ble opprinnelig brukt om et firkantet, hvitt stykke tøy av lin eller bomull. Ordet betyr «hjørne» eller «snipp» («noe som er skutt fram») og viser til tøystykket når det er brettet til en trekant og før det blir knyttet på hodet. I norsk tradisjon har plagget særlig blitt båret som «koneskaut» av gifte kvinner, i blant stivet og bundet over en valk. Tørklet har blitt knyttet bak på hodet eller under haken.